《再用前韵送胡紫山》
明代·王缜

法省官情最好文，四时风月许平分。闲依玉树浑忘寐，每近芳兰饱得薰。

旌节摇秋悬白日，佩声迎晓傍红云。定知入贺天颜喜，留佐升平夙夜勤。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。